CELEX: 62012TO0062
Language: el
Date: 2012-10-08 00:00:00
Title: Διάταξη του Γενικού Δικαστηρίου (Έκτο τμήμα) της 8ης Οκτωβρίου  2012. # ClientEarth κατά Συμβούλιο της Ευρωπαϊκής Ενώσεως. # Προσφυγή ακυρώσεως - Πρόσβαση στα έγγραφα - Κανονισμός (ΕΚ) 1049/2001 - Γνωμοδότηση της Νομικής Υπηρεσίας του Συμβουλίου σχετικά με πρόταση κανονισμού του Κοινοβουλίου και του Συμβουλίου, όσον αφορά την πρόσβαση του κοινού στα έγγραφα του Κοινοβουλίου, του Συμβουλίου και της Επιτροπής - Επιβεβαίωση της άρνησης χορηγήσεως πλήρους προσβάσεως - Απαράδεκτο - Προθεσμία ασκήσεως προσφυγής - "Πράξη δεκτική προσφυγής" κατά την έννοια του άρθρου 263 ΣΛΕΕ - Επιβεβαιωτική πράξη. # Υπόθεση T-62/12.

Διάταξη του Γενικού Δικαστηρίου (έκτο τμήμα) της 8ης Οκτωβρίου 2012 —ClientEarth κατά Συμβουλίου
      (Υπόθεση T-62/12)
      «Προσφυγή ακυρώσεως — Πρόσβαση στα έγγραφα — Κανονισμός (ΕΚ) 1049/2001 — Γνωμοδότηση της Νομικής Υπηρεσίας του Συμβουλίου σχετικά με πρόταση κανονισμού του Κοινοβουλίου και του Συμβουλίου, όσον
         αφορά την πρόσβαση του κοινού στα έγγραφα του Κοινοβουλίου, του Συμβουλίου και της Επιτροπής — Επιβεβαίωση της αρνήσεως παροχής πλήρους προσβάσεως — Απαράδεκτο — Προθεσμία ασκήσεως προσφυγής — “Πράξη δεκτική προσφυγής” κατά την έννοια του άρθρου 263 ΣΛΕΕ — Επιβεβαιωτική πράξη»
      
      Προσφυγή ακυρώσεως — Πράξεις δεκτικές προσφυγής — Έννοια — Πράξεις παράγουσες δεσμευτικά έννομα αποτελέσματα — Απόφαση περί αρνήσεως προσβάσεως σε έγγραφα του Συμβουλίου κατόπιν νέας αιτήσεως — Απόφαση που δεν προσδιορίζει νέα στοιχεία και η οποία παραπέμπει στην αιτιολογία της πρώτης αποφάσεως — Αμιγώς επιβεβαιωτική πράξη — Απαράδεκτο (Άρθρο 263 ΣΛΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρα 4 § 7, 6 § 1, 7 και
         8 § 1) (βλ. σκέψεις 19-39)
      
      Αντικείμενο 
      
         
               Αίτημα ακυρώσεως του εγγράφου του Συμβουλίου της 1ης Δεκεμβρίου 2011, με αριθμό 24/c/01/11, περί αρνήσεως παροχής στην προσφεύγουσα
                  πλήρους προσβάσεως στη γνωμοδότηση της Νομικής Υπηρεσίας του Συμβουλίου (έγγραφο αριθ. 6865/09) για το σχέδιο τροποποιήσεων
                  του Ευρωπαϊκού Κοινοβουλίου στην πρόταση κανονισμού της Ευρωπαϊκής Επιτροπής για την τροποποίηση του κανονισμού (ΕΚ) 1049/2001
                  του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού
                  Κοινοβουλίου, του Συμβουλίου και της Επιτροπής (ΕΕ L 145, σ. 43)
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή ως απαράδεκτη.
               
            
         
                  2)
               
               
                  
               
               
                  	Παρέλκει η απόφανση επί των αιτήσεων παρεμβάσεως του Βασιλείου της Δανίας, της Δημοκρατίας της Φινλανδίας και του Βασιλείου
                     της Σουηδίας.
                  
               
            
         
                  3)
               
               
                  
               
               
                  	Καταδικάζει την ClientEarth στα δικαστικά έξοδα.